
ΔΕΛΤΙΟ ΤΥΠΟΥ
15.10.2026
Καταστροφή υποδομών στην Εύβοια. Στο ίδιο έργο θεατές..... Τεράστιες ευθύνες της Περιφέρειας. 

Η κακοκαιρία της 13 και 14 Οκτώβρη έφερε πάλι στο προσκήνιο το έλλειμα ανθεκτικότητας των δημοσίων υποδομών και εν προκειμένω του επαρχιακού αλλά και του δημοτικού οδικού δικτύου στην Εύβοια.
Η υπερχείλιση του Κηρέα είναι επακόλουθο της ισχυρής βροχόπτωσης αλλά η κατάρρευση του οδοστρώματος στο παράπλευρο επαρχιακό δρόμο είναι αποτέλεσμα αστοχίας της υποδομής και έλλειψης αποτελεσματικής αντιπλημμυρικής προστασίας.
Οι υποδομές γίνονται για να είναι ωφέλιμες και ανθεκτικές, δηλαδή να αντέχουν στις ισχυρές βροχοπτώσεις και άλλα ακραία καιρικά φαινόμενα και να λαμβάνουν εν προκειμένω υπόψη τον συχνό πλέον κίνδυνο υπερχείλισης του ποταμού.
Το οδικό δίκτυο Μαντούδι-Προκόπι δεν διαθέτει ανθεκτική αντιπλημμυρική υποδομή.
Η ευθύνη της Περιφέρειας και κυρίως της Περιφερειακής Αρχής είναι μεγάλη. Η πρόληψη δεν υπάρχει στο λεξιλόγιο και στην πρακτική τους. Αυτοθαυμάζονται για τα μέσα που διέθεσαν μετά την καταστροφή και για τις αποκαταστάσεις που συνήθως καθυστερούν και περιμένουν την επόμενη καταστροφή.
Ειδικότερα στην Βόρεια αλλά και την Κεντρική Εύβοια που έχει υποστεί την καταστροφική πυρκαγιά του 2021 και τις θανατηφόρες πλημμύρες του 2020 έπρεπε ήδη να έχει σχεδιαστεί και εφαρμοστεί ένα συνολικό σχέδιο πολιτικής προστασίας με έμφαση στην ανθεκτική αποκατάσταση των υποδομών, στην πρόληψη και την διαρκή εποπτεία της ανθεκτικότητας των υποδομών.
Αυτά όμως είναι «ψιλά γράμματα» τόσο για την Κυβέρνηση όσο και για την ομογάλακτη περιφερειακή αρχή η οποία ασχολείται μόνο με την επικοινωνία εκδηλώσεων και την διασφάλιση του συμφέροντος των λίγων ισχυρών οικονομικών παραγόντων που άλλωστε ελέγχουν την μοίρα της.
Εμείς, η ΠΑΤΡΙΔΑ ΜΑΣ Η ΣΤΕΡΕΑ όπως οφείλουμε, επισημαίνουμε, ελέγχουμε, προτείνουμε αλλά δεν καθορίζουμε την ορθή πορεία. Αυτή αποτελεί προσδοκία για την Πολιτική Αλλαγή στην Κυβέρνηση και την Περιφέρεια. Αρκετά έπαιξαν με τον τόπο.

image1.jpeg
MNMEPI®EPEIA ZTEPEAZ EANAAAZ ==
lNepipepetakn Maparaén
EmukepaAris- lNepipepetakos ZuuBouvAog

Aoukag ©. ATtocTtoAidng
lMepipepetaxds XupuPouvAog
Anpnteng . KatoouAng STEPEAL





